open-index/open-wikipedia-markdown huggingface dataset:
Αντωνία του Μονακό

Η **Αντωνία του Μονακό** (*Antoinette de Monaco*, 28 Δεκεμβρίου 1920 - 18 Μαρτίου 2011) ήταν κόρη του Πέτρου ντε Πολιανάκ.

## Βιογραφία
Η *Αντωνία Λουίζα Αλβέρτα Σουζάνα* γεννήθηκε στις 28 Δεκεμβρίου 1920 στο Παρίσι, και ήταν το μεγαλύτερο παιδί και η μοναχοκόρη του Πέτρου ντε Πολιανάκ και της Πριγκίπισσας Καρλότας του Μονακό.

Στις 4 Δεκεμβρίου 1951 παντρεύτηκε τον Αλέξανδρο Αθανάσιο Νογκές στο προξενείο του Μονακό στη Γένοβα. Μαζί απέκτησαν τρία παιδιά:
*την *Ελισάβετ Άννα* Καρλότα Μαρία Αικατερίνη (1947-2020), παντρεύτηκε (1) τον Βερνάρδο Αλέξανδρο Τουμπέ-Νάτα. Απέκτησαν 1 παιδί και (2) τον Νικόλαο Βλαδίμηρο Κοστέλλο. Απέκτησαν 1 παιδί.
*τον *Χριστιανό Λουδοβίκο* Ρανιέρο Αλέξανδρο (γενν. το 1949-), παντρεύτηκε (1) την Μαρία Μάρτα Κιντάν ι δελ Καρρίλ. Απέκτησαν 1 παιδί, (2) την Άννα Μιχαέλα Λούκεν. Δεν απέκτησαν παιδιά, (3) την Ιουλία Λάτσιν. Δεν απέκτησαν παιδιά και (4) την Σεσίλια Ιρένε Τζελαβάλ. Απέκτησαν 2 παιδιά.
*την *Χριστίνα Αλίκη* Μαρία (1951-1989), παντρεύτηκε (1) τον Κάρολο Γουέιν Κνέκτ. Απέκτησαν 1 παιδί και (2) τον Λέων Λιρόι. Δεν απέκτησαν παιδιά.

Στις 2 Δεκεμβρίου 1961 παντρεύτηκε για δεύτερη φορά με τον Δρ. Ιωάννη Κάρολο Ρε, Πρόεδρο του Εθνικού Συμβουλίου, του Κοινοβουλίου του Μονακό στη Χάγη και χώρισαν το 1974.

Στις 28 Ιουλίου 1983 παντρεύτηκε για τρίτη φορά με τον Ιωάννη Γκίλπιν, Βρετανό χορευτή μπαλέτου, ο οποίος πέθανε ξαφνικά έξι εβδομάδες αργότερα στις 5 Σεπτεμβρίου 1983. Από τον δεύτερο και τον τρίτο γάμο της, δεν απέκτησε απογόνους.

Το Πάρκο Πριγκίπισσα Αντωνία  στην περιοχή Λα Κονταμίν του Μονακό ονομάστηκε προς τιμήν της.

Πέθανε στις 18 Μαρτίου 2011 στο Νοσοκομειακό Κέντρο Πριγκίπισσα Γκρέις σε ηλικία 90 ετών. Είναι θαμμένη στο Παρεκκλήσι της Ειρήνης του Καθεδρικού Ναού της Παρθένου Μαρίας στο Μόντε Κάρλο.

## Προστάτιδα
* Πρόεδρος της Εταιρείας Προστασίας των Ζώων και του Καταφυγίου του Μονακό.
* Πρόεδρος της Κυνικής Εταιρείας του Μονακό.
* Πρόεδρος των «Συνεντεύξεων του Μονακό για τα Ενεργειακά Φάρμακα», που έγινε «Διεθνείς Συνεντεύξεις του Μονακό».
* Πρόεδρος της Ομοσπονδίας Τένις Μονεγάσκων. 
* Πρόεδρος του Μόντε Κάρλο Country Club.

## Τίτλοι
*28 Δεκεμβρίου 1920 – 15 Νοεμβρίου 1951: *Η Γαληνοτάτη Υψηλότητα* Πριγκίπισσα Αντωνία του Μονακό
*15 Νοεμβρίου 1951 – 18 Μαρτίου 2011: *Η Γαληνοτάτη Υψηλότητα* Πριγκίπισσα Αντωνία του Μονακό, Βαρώνη του Μασσύ

### Τιμητικές διακρίσεις
* : Ιππότης Μεγαλόσταυρου του Τάγματος του Αγίου Καρόλου
* : Μετάλλιο Φυσικής Αγωγής και Αθλητισμού, 1η Τάξη
* : Μετάλλιο Αναγνώρισης του Μονεγασκικού Ερυθρού Σταυρού

## Παραπομπές


* *Palace: My Life in the Royal Family of Monaco* by Baron Christian de Massy & Charles Higham (1986, Atheneum, )

Κατηγορία:Οίκος Γκριμάλντι
Κατηγορία:Γάλλοι ευγενείς
Κατηγορία:Γαλλίδες βαρώνισσες
Κέντρα Λαστ

Η **Μισέλ Ανν Μέισον** (γεννημένη στις 18 Σεπτεμβρίου 1978), γνωστή επαγγελματικά ως **Κέντρα Λαστ**, είναι Αμερικανίδα πορνοστάρ και σκηνοθέτης. Ξεκίνησε αρχικά να εργάζεται ως μοντέλο κάμερας, αλλά στις αρχές του 2012 άρχισε να εργάζεται σε ταινίες πορνογραφικού περιεχομένου. Έχει βραβευθεί με την κατηγορία του Καλύτερου ΜΙΛΦ Περφόρμερ της Χρονιάς των Βραβείων XBIZ δύο φορές. Το 2013, οι χρήστες του Twitter ψήφισαν υπέρ της απονομής στη Λαστ του τίτλου "Hot MILF" του Μις BangBros.

## Παραπομπές


Κατηγορία:Αμερικανίδες ηθοποιοί πορνογραφικών ταινιών
Κατηγορία:Αμερικανοί νοσηλευτές
Τάνια Τέιτ

Η **Τάνια Τέιτ** (Λίβερπουλ, 31 Μαρτίου 1979) είναι Αγγλίδα μοντέλο glamour, συγγραφέας, διεθνής cosplayer και ηθοποιός πορνογραφικών ταινιών.

## Καριέρα
Αφού ξεκίνησε την καριέρα της στη βιομηχανία του πορνό το 2009, άρχισε να συνεισφέρει σε μια στήλη για το βρετανικό περιοδικό ενηλίκων *Ravers DVD* το 2010.  Το όνομα εμπνέεται από το ενδιαφέρον της για τα κόμικς και από το πώς ο Σταν Λι ονόμασε τους χαρακτήρες του.  Είναι ίσως πιο γνωστή για τις συνεισφορές της στο είδος του MILF, με νίκη εννέα *MILF της Χρονιάς* .  Η Tate είναι επίσης γνωστή για τις εμφανίσεις της σε παρωδίες πορνό όπως το *Game of Bones* (μια παρωδία ενηλίκων του *[[Game of Thrones]]* ), το *The Incredible Hulk XXX* και το *Iron Man XXX* .

## Παραπομπές


Κατηγορία:Βρετανοί ηθοποιοί πορνογραφικών ταινιών
Τσάρλσταουν (Βοστώνη)

Η **Τσάρλσταουν** είναι η παλαιότερη γειτονία στην πόλη της Βοστώνης, η οποία βρίσκεται στην πολιτεία της Μασαχουσέτης, στις ΗΠΑ. Το αρχικό της όνομα που της έδωσε η φυλή Μασαχούσετ ήταν Μισαγούμ (Mishawum) και βρίσκεται σε μια χερσόνησο βόρεια του ποταμού Τσαρλς, απέναντι από το κέντρο της Βοστώνης.

Η Τσάρλσταουν έγινε πόλη το 1848 και προσαρτήθηκε από τη Βοστώνη στις 5 Ιανουαρίου του 1874. Η Ιρλανδικό-αμερικανική κοινότητα είχε μεγάλη επιρροή στην πόλη, που προερχόταν από τη μετανάστευση Ιρλανδών κατά τη διάρκεια της Μεγάλης Ιρλανδικής πείνας της δεκαετίας του 1840.

## Παραπομπές


## Εξωτερικοί σύνδεσμοι
* History in pictures and maps
* 
* 
* 

Κατηγορία:Βοστώνη
Πολάντ Χασίμοφ

Ο **Πολάντ Χασίμοφ** (; 2 Ιανουαρίου 1975, Σουμγκαγήτ – 14 Ιουλίου 2020) —  Στρατιωτκός του Αζερμπαϊτζάν, στρατηγός (2019). Πέθανε στις 14 Ιουλίου 2020 κατά τη διάρκεια των μαχών μεταξύ των Ένοπλων Δυνάμεων του Αζερμπαϊτζάν και των Αρμενικών Ενόπλων Δυνάμεων στην πρώτη γραμμή στα κρατικά σύνορα μεταξύ της περιοχής Tovuz του Αζερμπαϊτζάν και της περιοχής Ταβούς της Αρμενίας.

## Βιογραφία
Ο Πολάντ Χασίμοφ γεννήθηκε το 1975 στην περιοχή της Γκαμπάλα του Αζερμπαϊτζάν. Αποφοίτησε από το γυμνάσιο στο Sumgait, στη συνέχεια το Σχολείο Ανώτατης Διοίκησης του Μπακού των Ενόπλων Δυνάμεων του Αζερμπαϊτζάν και της Στρατιωτικής Ακαδημίας στην Τουρκία. Το 2003, ο Ταγματάρχης Γκασίμοφ απονεμήθηκε το Μετάλλιο Στρατιωτικής Αξίας με διάταγμα του Προέδρου του Αζερμπαϊτζάν, Χέινταρ Αλίγιεφ. Το 2009, με τον βαθμό του υπολοχαγού συνταγματάρχη, με εντολή του Προέδρου Ιλχάμ Αλίγιεφ, του απονεμήθηκε το μετάλλιο «Για την πατρίδα». Το 2014 του απονεμήθηκε το πτυχίο «Για υπηρεσία στην πατρίδα III» .

Ο Πολάντ Χασίμοφ συμμετείχε σε ένοπλες συγκρούσεις στο Ναγκόρνο-Καραμπάχ τον Απρίλιο του 2016 (πόλεμος τεσσάρων ημερών), για τον ηρωισμό του, του απονεμήθηκε το Τάγμα για Υπηρεσία στην Πατρίδα, 2ης τάξης .

Στις 24 Ιουνίου 2019, με εντολή του Προέδρου του Αζερμπαϊτζάν, ο Πολάντ Χασίμοφ απονεμήθηκε τον τίτλο του στρατηγού .

Ο στρατηγός Πολάντ Χασίμοφ, επικεφαλής του προσωπικού της Β-στρατιωτικής μονάδας, πέθανε στις 14 Ιουλίου 2020 κατά τη διάρκεια των μαχών στα σύνορα Αρμενίας-Αζερμπαϊτζάν προς την κατεύθυνση Tovuz .

## Παραπομπές


Κατηγορία:Αζέροι στρατιωτικοί
Νταν Στήβενς

Ο **Ντάνιελ Τζόναθαν Στίβενς** (αγγλικά: *Daniel Jonathan Stevens*; 10 Οκτωβρίου 1982) είναι Άγγλος ηθοποιός. Απέκτησε διεθνή φήμη με τον ρόλο του ως Μάθιου Κρόλεϊ στην δραματική σειρά *[[O πύργος του Ντάουντον]]* (2010-12). Πρωταγωνίστησε επίσης στο θρίλερ *[[Απροσδόκητος επισκέπτης]]* (2014), στην περιπέτεια *Μια νύχτα στο μουσείο: Το μυστικό του φαραώ* (2014), ως το τέρας στην προσαρμογή της Disney *[[Η Πεντάμορφη και το Τέρας (ταινία, 2017)|Η πεντάμορφη και το τέρας]]* (2017), στο βιογραφικό δικαστικό δράμα *[[Μάρσαλ: Στη σκιά του νόμου]]* (2017), ως Κάρολος Ντίκενς στο βιογραφικό δράμα *[[Ο εφευρέτης των Χριστουγέννων]]* (2017) και ως ο Ρώσος τραγουδιστής Αλεξάντερ Λέμτοβ στο *[[Διαγωνισμός Τραγουδιού Eurovision: Η Ιστορία των Fire Saga|Διαγωνισμός τραγουδιού Eurovision: Η ιστορία των Fire Saga]].* Από το 2017 έως το 2019, πρωταγωνίστησε ως Ντέιβιντ Χάλερ στην σειρά *[[Legion (σειρά)|Legion]]*. Το 2018, πρωταγωνίστησε στο θρίλερ τρόμου του Netflix *[[Απόστολος (ταινία)|Απόστολος]].*

## Βιογραφία
Ο Στίβενς υιοθετήθηκε αμέσως μετά την γέννησή του από γονείς που ήταν και οι δυο δάσκαλοι και μεγάλωσε στην Ουαλία και στην νοτιοανατολική Αγγλία. Φοίτησε με υποτροφία στο Tonbridge School, ένα μη κρατικό σχολείο στο Κεντ. Εκεί ανέπτυξε το ενδιαφέρον του για την υποκριτική μόλις στην πρώτη οντισιόν για τον ομώνυμο ρόλο του Μάκβεθ με τον καθηγητή του, τον μυθιστοριογράφο Τζόναθαν Σμιθ. Από την ηλικία των 15 ετών, περνούσε τα καλοκαίρια ως εκπαιδευόμενος στο Εθνικό Θέατρο Νέων στο Λονδίνο.

Ο Στίβενς σπούδασε αγγλική φιλολογία στο Κέιμπριτζ. Ως φοιτητής, ήταν μέλος των Footlights μαζί με τους Στέφαν Γκοτασέφσκι, Τιμ Κι και Μαρκ Γουότσον ενώ δραστηριοποιήθηκε και στη Marlowe Society. Ο σκηνοθέτης Πίτερ Χολ τον ξεχώρισε σε μια παραγωγή του Μάκβεθ, στην οποία ενσάρκωσε τον ομώνυμο χαρακτήρα και στην οποία έπαιζε μαζί με την κόρη του Χολ, την ηθοποιό Ρεμπέκα Χολ.

## Προσωπική ζωή
Το 2009, ο Στίβενς παντρεύτηκε την Νοτιοαφρικανή τραγουδίστρια της τζαζ και καθηγήτρια φωνητικής Σούζι Χάριερ. Έχουν τρία παιδιά: τις κόρες Γουίλοου (γενν. 2009) και Ίντεν (γενν. 2016) και τον γιο Όμπρι (γενν. 2012). Η ηθοποιός Ρεμπέκα Χολ είναι η νονά της Γουίλοου.

## Εξωτερικοί σύνδεσμοι

* 
* 

## Παραπομπές


Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Θέμης Μουμουλίδης

Ο **Θέμης Μουμουλίδης** είναι Έλληνας σκηνοθέτης, συγγραφέας και σκηνογράφος. Στις εκλογές του Σεπτεμβρίου 2015 εξελέγη βουλευτής Κοζάνης με τον ΣΥΡΙΖΑ.

## Βιογραφία
Γεννήθηκε στην Πτολεμαΐδα και μεγάλωσε στην Θεσσαλονίκη. Σπούδασε οικονομικά, κινηματογράφο, θέατρο (Αθήνα, Παρίσι, Σόφια) και παρακολούθησε τον ετήσιο κύκλο μαθημάτων με θέμα: *«Διεύθυνση πολιτιστικών υποθέσεων»* (Βρυξέλλες). 

Πρωτοεμφανίστηκε στο θέατρο το 1982, ως βοηθός του σκηνοθέτη Αλέξη Δαμιανού (*Ματωμένος Γάμος*).

Έχει σκηνοθετήσει περισσότερες από 100 παραστάσεις (Φεστιβάλ Αθηνών, Κρατικό Θέατρο Βορείου Ελλάδος, Διεθνές Φεστιβάλ Πάτρας, Μέγαρο Μουσικής Αθηνών, Εθνική Συμφωνική Ορχήστρα της ΕΡΤ, ΔΗ.ΠΕ.ΘΕ. διαφόρων ελληνικών πόλεων κ.ά.). Επίσης, έχει σκηνοθετήσει δυο ταινίες μικρού μήκους και μια τηλεταινία. Έχει συγγράψει ή έχει συνεργαστεί στη συγγραφή σεναρίων για κινηματογραφικές ταινίες και έχει μεταφράσει θεατρικά κείμενα. 

Διετέλεσε καλλιτεχνικός διευθυντής του Φεστιβάλ Βύρωνα (1987/94) και των ΔΗ.ΠΕ.ΘΕ Βόλου (1995/99) και Πάτρας (1999-2007). Υπήρξε συνιδρυτής του Φεστιβάλ Βριλησσίων (1986). 

Το Σεπτέμβριο του 2007 δημιούργησε τον οργανισμό «5η Εποχή Τέχνης», ο οποίος δραστηριοποιείται στο χώρο της θεατρικής παραγωγής (Θέατρο Κάππα), του κινηματογράφου, των εκπαιδευτικών προγραμμάτων και των εκδόσεων. Με την ΕΛΣ συνεργάστηκε άπαξ, ως σκηνοθέτης του έργου *«Η Όπερα της πεντάρας» (Die Dreigroschenoper)* που παρουσιάστηκε ως συμπαραγωγή του Κέντρο Μουσικού Θεάτρου Βόλου και το ΔΗ.ΠΕ.ΘΕ. Βόλου (1998-99). 

Στις Βουλευτικές Εκλογές τον Σεπτέμβριο του 2015 κατέβηκε ως υποψήφιος και τελικά εξελέγη Βουλευτής στην εκλογική περιφέρεια Κοζάνης με τον ΣΥ.ΡΙΖ.Α.
ενώ στις εκλογές 2019 πάλι στην εκλογική περιφέρεια Κοζάνης με τον ΣΥ.ΡΙΖ.Α. έλαβε 5.033 ψήφους και απέτυχε να επανεκλεγεί. 

## Φιλμογραφία
### Θέατρο

## Παραπομπές


Κατηγορία:Έλληνες σκηνοθέτες θεάτρου
Κατηγορία:Έλληνες σκηνογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες σεναριογράφοι
Κατηγορία:Βουλευτές Κοζάνης
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Περιφερειακοί Σύμβουλοι ανά την Ελλάδα
Πράξη Αναθεώρησης του Νόμου (1888)

[εναλλ.=Πράξη Αναθεώρησης του Νόμου απο το Κοινοβούλιο του Ηνωμένου Βασιλείου του 1888. Ένας νόμος για την περαιτέρω προώθηση της αναθεώρησης του καταστατικού νόμου με την κατάργηση των περιττών εκφράσεων του νόμου και των διατάξεων που έχουν παύσει να ισχύουν ή έχουν καταστεί περιττές.|μικρογραφία|200x200εσ|Πράξη Αναθεώρησης του Νόμου απο το [Κοινοβούλιο του Ηνωμένου Βασιλείου του 1888. Ένας νόμος για την περαιτέρω προώθηση της αναθεώρησης του καταστατικού νόμου με την κατάργηση των περιττών εκφράσεων του νόμου και των διατάξεων που έχουν παύσει να ισχύουν ή έχουν καταστεί περιττές.]]
Η **Πράξη Αναθεώρησης του Νόμου** του 1888 είναι ένας νόμος του Κοινοβουλίου του Ηνωμένου Βασιλείου, για την περαιτέρω προώθηση της αναθεώρησης του καταστατικού νόμου με την κατάργηση των περιττών εκφράσεων και διατάξεων που είχαν παύσει να ισχύουν ή είχαν καταστεί περιττές.

## Κατάργηση
Αυτός ο νόμος καταργήθηκε από το άρθρο 1 παράγραφος 1 και το μέρος XI (11) του παραρτήματος 1 του Νόμο περί Καταστατικού (*Νόμος Καταργήσεων*) του 1989.

Αυτός ο νόμος διατηρήθηκε για τη Δημοκρατία της Ιρλανδίας από το άρθρο 2 παράγραφος 2 στοιχείο Α και το μέρος 4 του παραρτήματος 1 στην Πράξη Αναθεώρησης του Νόμου του 2007.

Τα μέρη 1 και 2 του νόμου καταργήθηκαν από το τμήμα 1 της *Πράξης Αναθεώρησης του Νόμου* του 1908.

## Δείτε επίσης

* Κοινοβούλιο του Ηνωμένου Βασιλείου
* Νόμος Υπεροχής (1558)
* Πράξη Ομοιομορφίας (1558)
* Νόμος περί Βλασφημίας (1697)

## Παραπομπές



Κατηγορία:Νόμοι στο Ηνωμένο Βασίλειο
Ζίντζι Μαντέλα

Η **Ζίντζι Μαντέλα** είναι είναι Νοτιοαφρικανίδα ποιήτρια και διπλωμάτης.   

## Ενσάρκωση

* Στην τηλεοπτική ταινία *Mrs Mandela* (2009) του BBC, τη Zindzi ενσάρκωσε η Refilwe Pitsoe.
* Η Bonnie Henna ενσάρκωσε τη Zindzi στην ταινία *[[Invictus (2009)|Invictus]]* (2009).
* Η Xoliswa Sithole ενσάρκωσε τη Zindzi στην τηλεοπτική ταινία *[[Mandela (1987 film)|Mandela]]* (1987).

## Εξωτερικοί σύνδεσμοι
* 
* Carolyne Wangui, "Zindzi Mandela Biography and Family" , Africanmania.com, 16 August 2017.
* Julia Llewellyn Smith, "Zindzi Mandela interview: the father I knew", *The Telegraph*, 15 December 2013.
* "Talk to Al Jazeera – Zindzi Mandela – 18 July 08 – Part 1" and "Talk to Al Jazeera – Zindzi Mandela – 18 July 08 – Part 2". YouTube video.

## Παραπομπές


Κατηγορία:Διπλωμάτες
Κατηγορία:Νοτιοαφρικανοί
Όρος Γιαλάλα

[
Το **όρος Γιαλάλα** () είναι βουνό που βρίσκεται στο Κυβερνείο του Σουέζ στην Αίγυπτο, με υψόμετρο 3.300 πόδια πάνω από την επιφάνεια της θάλασσας, το οποίο περιέχει πολλά είδη φυτών. Κάποτε είχε πηγές νερού που πλέον έχουν στεγνώσει. Το όρος Γιαλάλα ονομαζόταν οροπέδια Gallayat μέχρι να μετονομαστεί στη δεκαετία του 1920. Το όρος Γιαλάλα φημίζεται για το μάρμαρο του, το οποίο λαξεύεται για εξαγωγή. Το χρώμα του ποικίλλει από κρεμώδες έως κρεμώδες λευκό. 

Πραγματοποιήθηκε μελέτη το 1989, για να διερευνηθεί η σκοπιμότητα χρήσης νερού από την Ερυθρά Θάλασσα για το Γιαλάλα και τα αποτελέσματα ήταν πολλά υποσχόμενα. 

Ένα μεγάλο κατασκευαστικό έργο στο όρος Γιαλάλα, με την υποστήριξη του Προέδρου Σίσι και επενδυτών, ήταν σε εξέλιξη από το 2018 για την υποστήριξη του τουρισμού στην περιοχή. 

## Δείτε επίσης

* Μονή του Αγίου Αντωνίου 

## Παραπομπές


Κατηγορία:Βουνά της Αιγύπτου
Κατηγορία:Κυβερνείο του Σουέζ
Αναδούμενος

Στην αρχαία ελληνική τέχνη η λέξη (από το ρήμα *αναδέομαι* = δένω κάτι προς τα επάνω, προσδένω) σήμαινε εκείνον του οποίου η κεφαλή περιδενόταν με νικητήρια ταινία ή στεφανωνόταν με στεφάνι νικητή. Με τη σημασία αυτή έμεινε γνωστό μέχρι σήμερα ως **«ο Αναδούμενος»** ένα περίφημο άγαλμα του γλύπτη Φειδία, το οποίο είχε στηθεί στην Ολυμπία. Εκεί το είχε δει κατά την επίσκεψή του και ο περιηγητής Παυσανίας, όπως αναφέρει.

Το άγαλμα αυτό παρίστανε ένα παιδί ή έφηβο, που είχε νικήσει προφανώς σε κάποιο αγώνισμα και περιέδενε τα μαλλιά του με την ταινία του νικητή. Το βάθρο του αγάλματος έφερε την υπογραφή του μεγάλου καλλιτέχνη της αρχαιότητας, αλλά το ποιον παρίστανε και σε ποιο αγώνισμα είχε νικήσει δεν αναφέρεται. Υποθέτουν όμως ότι αυτός ο αθλητής ήταν ο ονομαστός τότε Παντάρκης ο Ηλείος, ολυμπιονίκης στο άθλημα της πάλης παίδων στους 86ους (436 π.Χ.) ολυμπιακούς αγώνες και ερωμένος του Φειδία. Τού ίδιου αθλητή είχε στηθεί και άλλο άγαλμα στην Ολυμπία.

Ο Αναδούμενος του Φειδία μεταφέρθηκε μάλλον στη Ρώμη, όπου προτού χαθεί έγιναν πολλά αντίγραφά του. Κατά τον Χ. Τσούντα ένα από αυτά τα αντίγραφα σώζεται στον Αναδούμενο του Φαρνέζι, που εικονίζει παιδί το οποίο περιδένει το κεφάλι του με ταινία και σήμερα βρίσκεται στο Βρετανικό Μουσείο. Η γνώμη όμως αυτή μόνο ως εικασία μπορεί να θεωρηθεί, καθώς πολλοί τέτοιοι *ανδριάντες* έχουν φιλοτεχνηθεί από μεγάλους Έλληνες καλλιτέχνες.

## Παραπομπές


## Πηγές
* Βασιλόπουλος, Στέφανος Δ.: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σσ. 346-347

Αναδουμενος
Ανακλής

Ο **Ανακλής** ήταν αρχαίος Έλληνας αγγειογράφος, που άκμασε κατά το δεύτερο μισό του 6ου αιώνα π.Χ.. Ασχολήθηκε κυρίως με τη μικρογραφική διακόσμηση κυλίκων. Σώζονται δύο μελανόμορφες κύλικές του (η μία από αυτές προέρχεται από το εργαστήριο του αγγειοπλάστη Νικοσθένη), ενώ άλλων δύο σωζόμενων κυλίκων η «πατρότητα» αμφισβητείται.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 379

Κατηγορία:Αρχαίοι Έλληνες αγγειογράφοι
Έληνορ Σόκολοφ

Η **Έληνορ Σοκόλοφ**, το γένος Μπλουμ (*Eleanor Sokoloff*, née *Blum*, 16 Ιουνίου 1914 – 12 Ιουλίου 2020), ήταν Αμερικανίδα πιανίστρια, καθηγήτρια του πιάνου και υπεραιωνόβια, που διέπρεψε ως ντουέτο στο πιάνο με τον σύζυγό της Βλαντίμιρ Σοκόλοφ. Η Σοκόλοφ δίδαξε πιάνο στο σημαντικό Ίδρυμα Μουσικής Κέρτις επί περισσότερα από ογδόντα χρόνια. Απεβίωσε στη Φιλαδέλφεια σε ηλικία 106 ετών.

## Οικογένεια και σπουδές
Η Σοκόλοφ γεννήθηκε στο Κλίβελαντ του Οχάιο και ήταν κόρη ενός κουρέα. Η μητέρα της, αν και δεν εργαζόταν εκτός σπιτιού, ήταν ερασιτέχνιδα τραγουδίστρια και ενεθάρρυνε τα μουσικά ενδιαφέροντα της κόρης της. Η Έληνορ άρχισε να μελετά μουσική με τη Ρουθ Έντουαρντς στο Ίδρυμα Μουσικής του Κλήβελαντ σε ηλικία οκτώ ετών. Το 1931 εγγράφηκε στο Ίδρυμα Μουσικής Κέρτις, στη Φιλαδέλφεια, όπου σπούδασε πιάνο με τον Ντέιβιντ Σάπερτον και μουσική δωματίου με τον Λουί Μπαγί.

## Σταδιοδρομία
Αργότερα η Έληνορ μελέτησε το ρεπερτόριο των συνθέσεων για δύο πιάνα με τη Βέρα Μπρόντσκυ και τον Χάρολντ Τριγκς (*Harold Melvin Triggs*, 1900-1984), και τελικώς σχημάτισε ένα ντουέτο με τον σύζυγό της πιανίστα Βλαντίμιρ Σοκόλοφ (1913-1997). Ο Σοκόλοφ έγινε καθηγητής στο Ίδρυμα Μουσικής Κέρτις, ενώ από το 1938 έως το 1950 ήταν ο πιανίστας της Ορχήστρας της Φιλαδέλφειας. Η κόρη τους Λώρι έπαιζε πίκολο (ήταν το πρώτο πίκολο της Συμφωνικής Ορχήστρας της Βαλτιμόρης επί 47 χρόνια). Η άλλη τους κόρη, η Κάθυ, έγινε διευθύντρια αναπτύξεως στη Μουσική Σχολή Settlement στη Φιλαδέλφεια.

Το 1936 η Σοκόλοφ άρχισε να διδάσκει πιάνο στο Ίδρυμα Μουσικής Κέρτις, πρώτα στους σπουδαστές άλλων τμημάτων και από το 1950 και μετά ως πλήρης καθηγήτρια του Τμήματος Πιάνου. Από τότε πάνω από 75 μαθητές και μαθήτριές της έχουν επιλεγεί ως σολίστ από την Ορχήστρα της Φιλαδέλφειας. Μεταξύ των όσων την είχαν καθηγήτρια συγκαταλέγονται και οι Κιθ Τζάρετ και Κιτ Άρμστρονγκ. Το 2001, σε αναγνώριση της διδακτικής προσφοράς της, η Σοκόλοφ τιμήθηκε με το Βραβείο Αποφοίτων του Κέρτις. Τον Ιούνιο του 2014, με την ευκαιρία των εκατοστών γενεθλίων της, εξυμνήθηκε ως «ελεύθερη νοσταλγίας για τις παλιές καλές ημέρες, ενώ την ίδια στιγμή προσωποποιεί τα υψηλότερα στάνταρ της χρυσής εποχής», ενώ τιμήθηκε και με ένα βραβείο για τη συνολική προσφορά της από το Ίδρυμα Κέρτις.

## Παραπομπές

## Εξωτερικοί σύνδεσμοι
* 
* Eleanor Sokoloff: Sharing Her Gift  suzanne.tv

Κατηγορία:Αμερικανοί πιανίστες
Κατηγορία:Αμερικανοί υπεραιωνόβιοι
Μπελαΐντ Αμπντεσαλάμ

Ο **Μπελαΐντ Αμπντεσαλάμ** (, (20 Ιουλίου 1928 – 27 Ιουνίου 2020) ήταν Αλγερινός πολιτικός, ο οποίος διετέλεσε πρωθυπουργός της χώρας του την περίοδο 1992–1993. 

## Βιογραφία
Ο Αμπντεσαλάμ γεννήθηκε στην Ντεχαμσά της επαρχίας Σετίφ στην Αλγερία, στις 20 Ιουλίου 1928. Ο Αμπντεσαλάμ ήταν εθνικιστής ηγέτης στο Εθνικό Απελευθερωτικό Μέτωπο κατά τη διάρκεια του αγώνα της Αλγερίας για ανεξαρτησία από τη Γαλλία. Ήταν υπουργός βιομηχανίας και ενέργειας υπό το στρατιωτικό καθεστώς του Χουαρί Μπουμεντιέν, και το όνομά του συνδέθηκε στενά με την πρώην κρατιστική πολιτική της Αλγερίας για την οικοδόμηση μιας βάσης βαριάς βιομηχανίας μέσω της σχεδιασμένης οικονομίας. Ο Αμπντεσαλάμ διετέλεσε αρχηγός της κυβέρνησης της Αλγερίας από τις 8 Ιουλίου 1992 έως τις 21 Αυγούστου 1993. Κατά τη διάρκεια της θητείας του, εντατικοποιήθηκε ο Αλγερινός εμφύλιος πόλεμος με τους ισλαμιστές αντάρτες. 

Στις 27 Ιουνίου 2020, πέθανε στο στρατιωτικό νοσοκομείο Αΐν Ναατζά στο Αλγέρι, σε ηλικία 91 ετών. 

## Παραπομπές


Κατηγορία:Πρωθυπουργοί της Αλγερίας
Λάζαρ Καγκανόβιτς

Ο **Λάζαρ Μοϊσέγιεβιτς Καγκανόβιτς** (, 22 Νοεμβρίου (Π.Η. 10 Νοεμβρίου) 1893 – 25 Ιουλίου 1991) ήταν Μπολσεβίκος, εβραϊκής καταγωγής, Σοβιετικός πολιτικός και διοικητής, καθώς και βασικός συνεργάτης του Ιωσήφ Στάλιν.  Ήταν ο διαχειριστής του εγχειρήματος και ο επικεφαλής της αρχικής ομάδας σχεδιασμού του Μετρό της Μόσχας, το οποίο είχε ονομαστεί προς τιμήν του μέχρι το 1955.

Όταν πέθανε το 1991, ήταν ο τελευταίος επιζών Παλαιός Μπολσεβίκος. Η Σοβιετική Ένωση διαλύθηκε πέντε μήνες μετά τον θάνατό του.

## Παραπομπές


Κατηγορία:Σοβιετικοί πολιτικοί
Ηλεκτρονικά απόβλητα

μικρογραφία|Ηλεκτρονικά απόβλητα. Πυκνωτές και άλλα μέρη που αφαιρέθηκαν από κασσέτα.
**Ηλεκτρονικά απόβλητα**, γνωστά και ως **e-waste,** είναι τα απόβλητα που προκύπτουν από τις ηλεκτρονικές και ηλεκτρικές συσκευές. Τα ηλεκτρονικά απόβλητα, αν δεν διαχειριστούν κατάλληλα, αποτελούν κίνδυνο για το περιβάλλον και την ανθρώπινη υγεία και αποτελούν ένα παγκόσμιο περιβαλλοντικό πρόβλημα. Κάθε χρόνο παράγονται περίπου 40 εκατομμύρια τόνοι ηλεκτρονικών αποβλήτων σε παγκόσμιο επίπεδο. Οι ηλεκτρικές συσκευές περιέχουν συστατικά όπως χαλκό, χρυσό, άργυρο, μόλυβδο, υδράργυρο και πλαστικό, κάποια από τα οποία μπορούν να ανακτηθούν με τις κατάλληλες διαδικασίες ανακύκλωσης, αντιμετωπίζοντας παράλληλα τα επικίνδυνα συστατικά.

Τα προβλήματα υγείας που σχετίζονται με τα ηλεκτρονικά απόβλητα μπορεί να οφείλονται στην άμεση επαφή με στοιχεία όπως ο μόλυβδος, το κάδμιο, οι βρωμιούχοι επιβραδυντές φλόγας και τα πολυχλωριωμένα διφαινύλια. Επίσης, η εισπνοή τοξικών αναθυμιάσεων αλλά και εισχώρηση των χημικών στοιχείων στην τροφική αλυσίδα μέσω της ρύπανσης του εδάφους και του νερού είναι πιθανές αιτίες για διάφορα ιατρικά προβλήματα. Τα παιδιά είναι πιο ευάλωτα στους κινδύνους υγείας που σχετίζονται με ηλεκτρονικά απόβλητα λόγω της απορρόφησης μεγαλύτερου ποσού τοξικών ρύπων αναλογικά με το μέγεθός τους.

## Χωματερές ηλεκτρονικών αποβλήτων
Το 50%-80% των ηλεκτρονικών αποβλήτων από όλον τον κόσμο καταλήγουν σε χωματερές ανεπίσημης «ανακύκλωσης» σε χώρες όπως η Κίνα, η Ινδία, το Πακιστάν και οι Φιλιππίνες, όπου κάτοικοι των περιοχών επιβιώνουν αποσυναρμολογώντας και καίγοντας τα απόβλητα ώστε να ανακτηθούν τα συστατικά τους (μέταλλα όπως χαλκός και χρυσός) και να μεταπωληθούν. Οι ρύποι που προκύπτουν από αυτές τις διαδικασίες είναι επιζήμιοι για την υγεία και το περιβάλλον. Γνωστά παραδείγματα τέτοιων χωματερών αποτελούν η πόλη Guiyu στην Κίνα και το Agbogbloshie στην Γκάνα. Η υγεία των παιδιών που μεγαλώνουν σε τέτοιες περιοχές βρίσκεται σε ιδιαίτερο κίνδυνο.

## Σύμβαση Basel
Η σύμβαση της Basel (Βασιλείας) για τον έλεγχο της διασυνοριακής διακίνησης επικίνδυνων αποβλήτων και της διάθεσής τους, είναι διεθνής σύμβαση που εγκρίθηκε το 1989 στη βάση διαπραγμάτευσης υπό την αιγίδα του προγράμματος των Ηνωμένων Εθνών για το περιβάλλον. Η σύμβαση ρυθμίζει τη διασυνοριακή διακίνηση επικίνδυνων και λοιπών αποβλήτων και απαιτεί από τα μέρη να διασφαλίζουν την περιβαλλοντικά ορθή διαχείριση και διάθεση τους. Η Ευρωπαϊκή Ένωση έχει υπογράψει τη σύμβαση που τέθηκε σε εφαρμογή από το 1994. Σύμφωνα με την Ευρωπαϊκή Υπηρεσία Περιβάλλοντος, η εξαγωγή ηλεκτρονικών αποβλήτων προς αναπτυσσόμενες χώρες συνεχίζεται σε μεγάλο βαθμό παράνομα.

## Παραπομπές


Κατηγορία:Απόβλητα
Αχωμή Γλώσσα

**Αχωμή** ( Περσικά :   ), Το **Larestani**, το **Lari** ή το **Khodmoni**  είναι μια ιρανική γλώσσα που ομιλείται στο νότο του Ιράν  από μια Σιιτική και Σουνιτική περσική εθνική ομάδα  κατοίκους του νότου του Φαρς, κυρίως στην επαρχία Φαρς ,      

## Παραπομπές


Κατηγορία:Γλώσσες του Ιράν
Παρασκευάς Μπόλαρης

Ο **Παρασκευάς Μπόλαρης** (Χανιά, Κρήτη, 1938 - Αθήνα, 26 Αυγούστου 2018) ήταν Έλληνας αξιωματικός (ταγματάρχης)  του σώματος των Καταδρομέων και πραξικοπηματίας, ηγετικό μέλος της ομάδας που κατάλυσε το δημοκρατικό πολίτευμα την 21 Απριλίου του 1967. Ήταν πιστός στην ομάδα του Δημήτριου Ιωαννίδη και εκ των πρωταγωνιστών της ανατροπής του δικτάτορα Γεώργιου Παπαδόπουλου το Νοέμβριο του 1973, λίγες μέρες μετά την αιματηρή καταστολή της εξέγερσης του Πολυτεχνείου.

Συνελήφθη στις 24 Φεβρουαρίου 1975 ως πρωταίτιος της σχεδιαζόμενης ανατροπής της κυβέρνησης Καραμανλή («Πραξικόπημα της πιτζάμας») και καταδικάστηκε σε φυλάκιση 8 ετών. Την 1 Αυγούστου του 1977 απέδρασε από το Λαϊκό Νοσοκομείο της Αθήνας, όπου είχε μεταφερθεί για ιατρικούς λόγους και εν συνεχεία διέφυγε στο εξωτερικό, όπου και παρέμεινε έως ότου τα αδικήματα, για τα οποία κατηγορούνταν, παραγράφηκαν, οπότε επέστρεψε στην Ελλάδα και εργάσθηκε ως μεταφραστής. 

## Παραπομπές


Κατηγορία:Έλληνες στρατιωτικοί
Κατηγορία:Χούντα των Συνταγματαρχών
Άντζελο Τοντάρο

Ο **Άντζελο Τοντάρο** (*Angelo Raffaele Todaro*, γνωστός επίσης με τα ψευδώνυμα *Paul Bennett* και *Al Todd*, Τάραντας, Σικελία, 17 Δεκεμβρίου 1945) είναι Ιταλός καλλιτέχνης, σχεδιαστής και δημιουργός κόμικς.

Στην αρχή της δεκαετίας του ’60 ο νεαρός Angelo μετέβη στη Ρώμη για σπουδές στο Καλλιτεχνικό Γυμνάσιο. Το 1964 άρχισε να σχεδιάζει κόμικς για λογαριασμό ενός τοπικού εκδότη, δημιουργώντας τον χαρακτήρα *Gordon Scott*, που ήταν επηρεασμένος από την κλασική σειρά *Diabolik*. Δύο χρόνια αργότερα (1966) εμπνεύστηκε την εικονογραφημένη σειρά επιστημονικής φαντασίας *Alika*. Ακολούθως (1967) συνεργάστηκε με τον εκδοτικό οίκο των αδελφών Spada που έδρευε στο προάστιο Ciampino της Ρώμης και για τον οποίο συνεισέφερε στη γνωστή σειρά Μαντρέικ ο Μάγος. Σχεδίασε επίσης αρκετές ιστορίες άλλων χαρακτήρων υπέρ – ηρώων Αμερικανικής προέλευσης, όπως Φάντομ, *Rip Kirby* κ.α.

Στη συνέχεια ο Todaro ενσωματώθηκε στην ηγετική ομάδα του εκδότη Alberto Giolitti και συμμετείχε στις δημιουργίες του. Μετά εργάστηκε στην παραγωγή αστυνομικών περιπετειών δράσης (*FBI*) καθώς και σειρών με θέμα το Φαρ Ουέστ (*Lasso*, *Buffalo Bill*) για λογαριασμό των Γερμανικών εκδόσεων *Moewig* και *Bastei Verlag*. Απασχολήθηκε και στην Μεγάλη Βρετανία, ως συνεργάτης της εταιρείας *I.P.C.*, έργα του δε ανατυπώθηκαν στην Ιταλία από τις εκδόσεις *Eroica*. Στην Ιταλία αποτέλεσε στέλεχος και της εταιρείας του Μιλανέζου επιχειρηματία Ediperiodici, για την οποία παρήγαγε μία σειρά από άλμπουμ. Από το 1970 έως το 1990 πήρε μέρος στην εικονογράφηση σειρών τρόμου, όπως *Terror Blu*, *Oltretomba* κ.α.

Μία από τις πλέον σημαντικές συνεισφορές του ήταν εκείνη στη σειρά *Martin’s Marvellous Mini* στο βρετανικό περιοδικό *Tiger*, ομού μετά του συναδέλφου του, Ντέιβιντ Σκιου, όπως και στη σειρά *Roy of the Rovers*.  Παράλληλα φιλοτέχνησε δύο πονήματα για τα κόμικς (*Turok*, *Star Trek*), έκδοσης της Αμερικανικής εκδοτικής εταιρείας *Western Company*. Δουλειές του εκδόθηκαν και στη Γαλλία από το 1979 έως το 1988.

Τα τελευταία χρόνια δημιούργησε σειρές κόμικς για τουριστικά και περιβαλλοντικά έντυπα, αθλητικά περιοδικά και περιοδικά φαντασίας, ενώ έχει στραφεί στις εκδόσεις ιστορικών βιβλίων. Όπως ο ίδιος αναφέρει στην προσωπική του ιστοσελίδα, το σχεδιαστικό του στυλ είναι επηρεασμένο από εκείνο των Alex Raymond, John Prentice και Frank Robbins.

## Παραπομπές


Κατηγορία:Ιταλοί δημιουργοί κόμικς
Κατάλογος ενεργών πλοίων του Γαλλικού Πολεμικού Ναυτικού

Ο παρών κατάλογος παρουσιάζει τα **ενεργά πλοία του [[Γαλλικό Πολεμικό Ναυτικό|Γαλλικού Πολεμικού Ναυτικού]]**. Το Γαλλικό Πολεμικό Ναυτικό αποτελείται από 87 πλοία επιφανείας, που εντάσσονται στη *[[Ναυτική Δύναμη Δράσης]]* (Force d'action navale), και από 9 υποβρύχια, τα οποία περιλαμβάνονται στις *[[Δυνάμεις Υποβρυχίων]]* (Forces sous-marines). Ο στόλος αποτελείται από 1 πυρηνοκίνητο αεροπλανοφόρο, 3 πλοία αμφίβιας επίθεσης, 3 αντιτορπιλικά-πλοία αεράμυνας, 8 ανθυποβρυχιακά καταδρομικά, 5 φρεγάτες γενικής χρήσης και 6 φρεγάτες επιτήρησης. Η υποβρυχιακή δύναμη αποτελείται από 5 πυρηνοκίνητα επιθετικά υποβρύχια και 4 υποβρύχια που φέρουν πυρηνικούς βαλλιστικούς πυραύλους. Για την υποστήριξη της Ναυτικής Δύναμης Δράσης στη θάλασσα, το Ναυτικό διαθέτει 3 δεξαμενόπλοια, 17 ναρκοθηρευτικά and 8 πλοία γενικής υποστήριξης. Επιπρόσθετα στις ανωτέρω μονάδες, διαθέτει 17 περιπολικά πλοία, 5 ερευνητικά, 4 πλοία διεξαγωγής πειραμάτων, 4 ρυμουλκά ανοικτής θαλάσσης και 14 εκπαιδευτικά.

## Στόλος Υποβρυχίων (Forces sous-marines)

## Στόλος Επιφανείας (Bâtiments de combat)

### Αεροπλανοφόρο

### Αμφίβιων επιχειρήσεων

### Κύρια πλοία επιφανείας

### Περιπολίας

### Nαρκοθηρευτικά

### Ακτοφυλακή

Αυτά τα πλοία επιχειρούν σε συνεργασία με τη Ναυτική Χωροφυλακή.

## Βοηθητικός στόλος (''Bâtiments de soutien'')

### Δεξαμενόπλοια

### Πληροφοριών, έρευνας και διεξαγωγής πειραμάτων

### Έρευνας

### Ρυμουλκά

### Υποστήριξης

### Εκπαιδευτικά

### Άλλα
*17 ρυμουλκά λιμένων και κοντινών αποστάσεων τύπου RPC12

## Παραπομπές

## Εξωτερικοί σύνδεσμοι
*  French Navy - Guide Book 2011 
*  French Navy - Facts & Figures 2011 
*  Marine Nationale - List of ships  
*  Marine Nationale - Blogs for individual ships
*  Net Marine
*  Alabordache

Κατηγορία:Στρατός της Γαλλίας
Άγιοι Κήρυκος και Ιουλίττα οι εξ Ικονίου

Οι **Άγιοι Κήρυκος και Ιουλίττα οι εξ Ικονίου** είναι Μικρασιάτες χριστιανοί μάρτυρες και άγιοι του 3ου αι. που καταγόνταν από το Ικόνιο της Μικράς Ασίας.
Η μνήμη των αγίων Κηρύκου και Ιουλίττης τιμάται στις 15 Ιουλίου.

Η Ιουλίττα με τον υιό της Κήρυκο έζησαν στα χρόνια του Διοκλητιανού και προκειμένου να αποφύγουν τους διωγμούς κατά των χριστιανών κατέφυγαν στην Ταρσό της Κιλικίας.

Ο ηγεμόνας Αλέξανδρος επιχείρησε να τους αναγκάσει να αρνηθούν την πίστη τους. Η Ιουλίττα όμως έμεινε σταθερή στην πίστη της και τιμωρήθηκε με αποκεφαλισμό, ενώ ο Κήρυκος, νήπιο τριών ετών, στην προσπάθεια του να υπερασπισθεί τη μητέρα του, πληγώθηκε θανάσιμα στην κεφαλή καθώς ο ηγεμόνας τον έριξε από τις σκάλες του ανακτόρου. Η μνήμη των δύο αγίων τιμάται στις 15 Ιουλίου.

Οι άγιοι Ιουλίττα και Κήρυκος συγκαταλέγονται στους ιαματικούς αγίους και απεικονίζονται συχνά στη βυζαντινή ζωγραφική και ιδιαίτερα στη μνημειακή, ως μεμονωμένες μορφές ανάμεσα σε άλλους αγίους. Η λατρεία τους εξαπλώθηκε από τη Μικρά Ασία στα νησιά του Αιγαίου, στην Κρήτη, στην Κύπρο, στην Ιταλία κ.α. Αποτελούν πολιούχους 38 ιταλικών πόλεων όπως του Γκρέτζο (Ιταλία), ενώ από αυτές 5 πόλεις φέρουν το όνομα του αγίου Κηρύκου και μία της αγίας Ιουλίττης (Santa Giuletta στην Παβία). Ιδιαίτερα στην Καππαδοκία θεωρούνται προστάτες άγιοι και μεσολαβητές, γι' αυτό και συχνά απεικονίζονται κοντά στο ιερό των ναών.

## Εικόνες

Αρχείο:Saints Cyricus and Julitta Church, Galatista Fresco 03.jpg|Οι Άγιοι Κήρυκος και Ιουλίττα οι εξ Ικονίου Μικράς Ασίας (αγιογραφία)
Αρχείο:QuricusJulietIconLife.jpg|Εικόνα των Αγίων Κηρύκου και Ιουλίττης των εξ Ικονίου Μικράς Ασίας 
Αρχείο:Agios Kirykos church.jpg|Ο Ναός του Αγίου Κηρύκου του Ικονίου στον ομώνυμο οικισμό στην Ικαρία
Αρχείο:Collegiata san quirico d'orcia.jpg|Ο ναός του Αγίου Κηρύκου στον San Quirico d'Orcia (επαρχία Σιένας Ιταλίας)
Αρχείο:Giovanni Piccina Quirico Julitta Boccioleto.jpg|Τοιχογραφία των αγίων στην πρόσοψη του ναού στο Boccioleto της Ιταλίας


## Παραπομπές


Κηρυκος
Κατηγορία:Μικρά Ασία
Κηρυκος
Κατηγορία:Ικόνιο
Κηρυκος
Μαρία Αντωνία Μυρά

Η **Μαρία Αντωνία Μυρά** (γαλλ. *Marie Antoinette Murat*, 3 Ιανουαρίου 1793 - 19 Ιανουαρίου 1847) ήταν κόρη του Πέτρου Μυρά και μετέπετια πριγκίπισσα του Χοεντσόλλερν-Ζίγκμαρινγκεν.

## Βιογραφία
Γεννήθηκε στις 3 Ιανουαρίου 1793 στο Λαμπαστίντ-Μυρά, και ήταν κόρη του Πέτρου Μυρά (μεγαλύτερου αδελφού του Ιωακείμ Μυρά) και της Λουίζ Ντ' Αστόργκ.

Στις 4 Οκτωβρίου 1808 παντρεύτηκε τον Κάρολο του Χοεντσόλλερν-Ζίγκμαρινγκεν στο Παρίσι. Μαζί απέκτησαν τέσσερα παιδιά:
*την Αννουντσιάτα *Καρολίνα* Ιωακείμη Αντωνία Αμαλία (1810 - 1885), παντρεύτηκε (1) τον Φρειδερίκο του Χοεντσόλλερν-Χέτσινγκεν. Δεν απέκτησαν παιδιά και (2) τον Ιωάννη Στίγκα του Βάλντμπουργκ. Δεν απέκτησαν παιδιά.
*τον ''Κάρολο Αντώνιο'' Ιωακείμ Ζεφυρίνο Φρειδερίκο Μεϊνάρδο (1811 - 1885), παντρεύτηκε την Ιωσηφίνα της Βάδης. Απέκτησαν 6 παιδιά.
*την ''Αμαλία'' Αντωνία Καρολίνα Αδριανή (1815 - 1841), παντρεύτηκε τον Εδουάρδο της Σαξονίας-Αλτεμβούργου. Απέκτησαν 4 παιδιά.
*την *Φρειδερίκη* Βιλελμίνη (1820 - 1906), παντρεύτηκε τον Τζοακίνο Ναπολεόνε Πέπολι. Απέκτησαν 3 παιδιά.

Πέθανε στις 19 Ιανουαρίου 1847 στο Ζίγκμαρινγκεν σε ηλικία 54 ετών. Είναι θαμμένη στο Ζίγκμαρινγκεν.

## Τίτλοι
*3 Ιανουαρίου 1793 – 28 Ιανουαρίου 1808: Μαρί Αντουανέτ Μυρά
*28 Ιανουαρίου 1808 – 4 Οκτωβρίου 1808: *Η Αυτοκρατορική Υψηλότητα* Μαρία Αντωνία, Γαλλική Πριγκίπισσα
*4 Οκτωβρίου 1808 – 17 Οκτωβρίου 1831: *Η Γαληνοτάτη Υψηλότητα* Η Κληρονομική Πριγκίπισσα του Χοεντσόλλερν-Ζίγκμαρινγκεν
*17 Οκτωβρίου 1831 – 19 Ιανουαρίου 1847: *Η Γαληνοτάτη Υψηλότητα* Η Πριγκίπισσα του Χοεντσόλλερν-Ζίγκμαρινγκεν

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Κατηγορία:Γάλλοι ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Βιογραφική ταινία

***Βιογραφική ταινία*** (συντομογραφία για βιογραφική κινηματογραφική ταινία) είναι μια ταινία που δραματοποιεί την ζωή ενός μη φανταστικού ή ιστορικού προσώπου ή προσώπων. Τέτοιες ταινίες περιγράφουν τη ζωή ενός ιστορικού προσώπου και χρησιμοποιείται το πραγματικό όνομα του κεντρικού χαρακτήρα. Διαφέρουν από τις ταινίες docudrama και τις ιστορικές δραματικές ταινίες στο ότι προσπαθούν να απεικονίσουν συνολικά την ιστορία της ζωής ενός ατόμου ή τουλάχιστον τα πιο ιστορικά σημαντικά χρόνια της ζωής του.

Επειδή οι σκηνές μιας ταινίας που απεικονίζονται είναι πραγματικά γεγονότα, οι οποίες οι δράσεις και τα χαρακτηριστικά είναι γνωστά στο κοινό (ή τουλάχιστον ιστορικά τεκμηριωμένα), οι βιογραφικοί ρόλοι θεωρούνται μερικοί από τους πιο απαιτητικούς ρόλους για ηθοποιούς.

Οι Μπεν Κίνγκσλεϊ, Τζόνι Ντεπ, Τζιμ Κάρεϊ, Ρόμπερτ Ντάουνι Τζούνιορ, Τζέιμι Φοξ και Άντζελα Μπάσετ όλοι απέκτησαν νέο κύρος ως δραματικοί ηθοποιοί καθώς πρωταγωνίστησαν σε βιογραφικές ταινίες: Ο Κίνγκσλει στον ρόλο του Μαχάτμα Γκάντι στο *[[Γκάντι (ταινία)|Γκάντι]]* (1982), ο Ντεπ στον ρόλο του Εντ Γουντ στο ''Εντ Γουντ'' (1994), ο Κάρεϊ στο ρόλο του Άντι Κάουφμαν στο *[[Άνθρωπος στο φεγγάρι]]* (1999), ο Ντάουνι στο ρόλο του Τσάρλι Τσάπλιν στο *Τσάπλιν* (1992), ο Φοξ στον ρόλο του Ρέι Τσαρλς στο Ray (2004) και η Άντζελα Μπάσετ στον ρόλο της Τίνα Τέρνερ στο ''Τίνα'' (1993).

Μερικά παραδείγματα βιογραφικών ταινιών που περιλαμβάνουν ιστορικά πρόσωπα είναι οι ταινίες ''Κλεοπάτρα'', ''Ναπολέων'', ''Σπάρτακος''. Επίσης βιογραφικές ταινίες έχουν γίνει για πρόσωπα του οργανωμένου εγκλήματος όπως είναι: *[[Μπάγκσι]]*, (που ενσαρκώθηκε από τον Γουόρεν Μπίτι), ''Καπόνε'' (που ενσαρκώθηκε από τον Μπεν Γκαζάρα), ''Ντίλινγκερ'' (που ενσαρκώθηκε από τον Γουόρεν Όουτς).

Το casting είναι συχνά μια ισορροπία μεταξύ της ομοιότητας στην εμφάνιση και της ικανότητας απεικόνισης των χαρακτηριστικών του ατόμου. Ο Άντονι Χόπκινς ένιωθε ότι δεν έπρεπε να υποδυθεί τον Ρίτσαρντ Νίξον στο *[[Nixon (ταινία)|Nixon]]* λόγω έλλειψης ομοιότητας μεταξύ των δύο. Η αντίσταση του Τζον Γουέιν ως Τζένγκις Χαν στο *[[Ο δαίμων της Ασίας]]* αντιτάχθηκε επειδή ο Αμερικανός ηθοποιός έπαιξε ως Μογγόλος πολέμαρχος.
 
Η μουσική βιογραφική ταινία *[[Bohemian Rhapsody (ταινία)|Bohemian Rhapsody]]*, βασισμένη στη ζωή του τραγουδιστή Φρέντι Μέρκιουρι, έγινε η ταινία με τα υψηλότερα κέρδη όλων των εποχών το 2018.

## Παραπομπές


## Εξωτερικοί σύνδεσμοι

Κατηγορία:Κινηματογραφικά είδη
7004 Μαρκθίμενς

Ο **Μαρκθίμενς (Markthiemens)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,0. Ανακαλύφθηκε το 1979 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο Σάιντινγκ Σπρινγκ και πήρε το όνομά του προς τιμή του Αμερικανού χημικού Μαρκ Χ. Θίμενς.

## Φυσικά χαρακτηριστικά
Η μέση διάμετρος του Μαρκθίμενς εκτιμάται σε 4,388 χιλιόμετρα. Ο φασματικός τύπος του είναι **S**, ενώ το άλβεδό του είναι 0,253.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρκθιμενς
Volvo C30

Το **Volvo C30** ήταν 3-πορτο μικρομεσαίο πολυτελές αυτοκίνητο που παρήχθη από τη σουηδική αυτοκινητοβιομηχανία Volvo Cars, σε μία γενιά, από τον Οκτώβριο του 2006 έως τον Δεκέμβριο του 2012.

## Αισθητική
Το μοντέλο σχεδιάστηκε από τον Καναδό Σιμόν Λαμάρ, ο οποίος εργαζόταν ήδη επί 11 χρόνια στη Volvo Cars, έχοντας συμμετάσχει και στον σχεδιασμό του SUV Volvo XC90 πρώτης γενιάς, που κυκλοφόρησε για πρώτη φορά το 2002 και ήταν και το πρώτο SUV στην ιστορία της εταιρείας. Επίσης, ήταν τότε και ο επικεφαλής της σχεδιαστικής εξέλιξης αρκετών τουριστικών λεωφορείων της Volvo, ενώ δικής του σχεδίασης ήταν και το Saab 9-5 Estate. Ειδικά η αισθητική στο πίσω μέρος του C30 θύμιζε το κλασικό Volvo P1800 ES και αυτή στο πίσω παρμπρίζ θύμιζε το Volvo 480. Αυτά τα δύο στοιχεία είχαν ενσωματωθεί και στο πρωτότυπο μοντέλο (concept car) Volvo SCC (Safety Concept Car), που είχε δώσει μια πρώτη εντύπωση για το τελικό μοντέλο παραγωγής.

## Διαθεσιμότητα
[thumb|left|Volvo C30 D2 R-Design του 2011, μετά την ανανέωση, στο [Ντίσελντορφ, Γερμανία.]]

Η μαζική παραγωγή του C30 ξεκίνησε τον Οκτώβριο του 2006 και τα πρώτα μοντέλα κυκλοφόρησαν σε κάποιες χώρες της Ευρώπης τον Δεκέμβριο, ενώ ειδικότερα στην Ελλάδα έφτασε τον Ιανουάριο του 2007. Στον Καναδά κυκλοφόρησε για πρώτη φορά τον Μάρτιο του 2007 για τη σεζόν (model year, έτος μοντέλου) του 2007, ενώ στις Ηνωμένες Πολιτείες έφτασε μόλις τον Οκτώβριο του 2007, ως μοντέλο της σεζόν του 2008.

Στα τέλη του 2009 το Volvo C39 υπέστη μια εμφανή ανανέωση. Τελικώς, η παραγωγή του μοντέλου έληξε τον Δεκέμβριο του 2012, αν και τα τελευταία αντίτυπα πωλήθηκαν, σε παγκόσμια κλίμακα, ως μοντέλα της σεζόν του 2013.

## Βραβεία
* 2007 : Red dot award in der Kategorie, product design.
* 2009 : Top Safety Pick 2010.

## Πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Αναφορές


## Εξωτερικοί σύνδεσμοι

* Γνωριμία με το Volvo C30 (4Τροχοί - Νοέμβριος 2006) 
* Σύντομη δοκιμή του Volvo C30 1.8 R-Design (4Τροχοί - Νοέμβριος 2008)
* Σύντομη δοκιμή των Volvo C30 1.6 & 2.5 Τ5 FL μετά την ανανέωση (4Τροχοί - Απρίλιος 2010)

C30
Κατηγορία:Σουηδικά αυτοκίνητα
Κατηγορία:Αυτοκίνητα πολυτελείας
Κατηγορία:Μικρομεσαία αυτοκίνητα
Κατηγορία:Αυτοκίνητα ράλλυ
7006 Φόλκο

Ο **Φόλκο (Folco)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 15,6. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο Σάιντινγκ Σπρινγκ και πήρε το όνομά του προς τιμή του Ιταλού διευθυντή του Εθνικού Μουσείου της Ανταρκτικής, της Γένοβας και της Τεργέστης Λουίτζι Φόλκο. Τα φυσικά χαρακτηριστικά του Φόλκο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φολκο
Μαρία Κλοτίλδη Βοναπάρτη

Η **Μαρία Κλοτίλδη Βοναπάρτη** (*Marie Clotilde Bonaparte*, 20 Μαρτίου 1912 - 14 Απριλίου 1996) ήταν κόρη του Βίκτωρα, Πρίγκιπα Ναπολεόν.

## Βιογραφία
Η *Μαρία Κλοτίλδη Ευγενία Αλβέρτη Λετισία Γενοβέφα* γεννήθηκε στις 20 Μαρτίου 1912 στις Βρυξέλλες, και ήταν το μεγαλύτερο παιδί και η μοναχοκόρη του Βίκτωρα Βοναπάρτη, Πρίγκιπα Ναπολεόν, και της Κλημεντίνης του Βελγίου.

Στις 17 Οκτωβρίου 1938 παντρεύτηκε τον Σερζ ντε Γουί στο Λονδίνο. Μαζί απέκτησαν δέκα παιδιά:
*τη Μαρία-Ευγενία (γενν. το 1939), παντρεύτηκε (1) τον Πέτρο Σερεμετίεφ. Δεν απέκτησαν παιδιά και (2) τον Ηλία ντε Πουρταλέ. Δεν απέκτησαν παιδιά.
*την Ελένη (γενν. το 1941), παντρεύτηκε τον Ερρίκο ντου Λου ντ'Αλουά. Απέκτησαν 3 παιδιά.
*τον Ναπολέοντα-Σέργιο (1942-1942), πέθανε σε βρεφική ηλικία.
*τη Γιολάντα (1943-1945), πέθανε σε ηλικία 2 ετών.
*τη Βέρα (γενν. το 1945), παντρεύτηκε τον Γοδεφρείδο ντε Κομαρκέ. Απέκτησαν 2 παιδιά.
*τον Βαλδουίνο (γενν. το 1947), παντρεύτηκε την Ισαβέλλα ντε Ρόκα-Σέρα. Απέκτησαν 3 παιδιά.
*την Ισαβέλλα (γενν. το 1949), παντρεύτηκε τον Ρεμίστ Λάαν. Απέκτησαν 2 παιδιά.
*τον Ιωάννη-Ιερώνυμο (γενν. το 1950), παντρεύτηκε (1) την Βερόνικα ντε Ντράϊβε. Απέκτησαν 3 παιδιά και (2) την Βιβιάνα Ζουτού. Δεν απέκτησαν παιδιά.
*τον Βλαδίμηρο (γενν. το 1952), παντρεύτηκε (1) την Μαργαρίτα Μάουτνε φον Μάρκοφ. Απέκτησαν 3 παιδιά και (2) την Φραγκίσκη Μαρτίν-Φλορί. Απέκτησαν 3 παιδιά.
*την Άννα (γενν. το 1953), παντρεύτηκε τον Ροβέρτο ντε Ρασέ. Απέκτησαν 2 παιδιά.

Πέθανε στις 14 Απριλίου 1996 στο Κάστρο ντε λα Πομερί σε ηλικία 84 ετών.

## Τίτλοι
*20 Μαρτίου 1912 - 17 Οκτωβρίου 1938: *Η Αυτοκρατορική Υψηλότητα* Πριγκίπισσα Μαρία Κλοτίλδη Βοναπάρτη
*17 Οκτωβρίου 1938 - 14 Απριλίου 1996: Κόμισσα Μαρί Κλοτίλντ ντε Γουί

## Πρόγονοι



	

## Παραπομπές


Κατηγορία:Οίκος του Βοναπάρτη
Κατηγορία:Γάλλοι ευγενείς
Κατηγορία:Πριγκίπισσες της Γαλλίας
7008 Πάβλοφ

μικρογραφία|Η τροχιά του αστεροειδούς 7008 Πάβλοφ
Ο **Πάβλοφ (Pavlov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1985 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας και πήρε το όνομά του προς τιμή του Ρώσου αστρονόμου Νικολάι Νικιφόροβιτς Πάβλοφ.

## Φυσικά χαρακτηριστικά
Η μέση διάμετρος του Πάβλοφ εκτιμάται σε 7,3 χιλιόμετρα, ενώ το άλβεδό του είναι 0,144.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παβλοφ
7011 Γουόρλι

Ο **Γουόρλι (Worley)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1987 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ) και πήρε το όνομά του προς τιμή του Αμερικανού αστρονόμου Τσαρλς Έντμουντ Γουόρλι.

## Φυσικά χαρακτηριστικά
Η μέση διάμετρος του Γουόρλι εκτιμάται σε 5,1 χιλόμετρα. Ο φασματικός τύπος του είναι **S** (λιθώδης) ενώ το άλβεδό του είναι 0,151. Ο Γουόρλι περιστρέφεται γύρω από τον εαυτό του μία φορά περίπου κάθε 6 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουορλι
7012 Χομπς

Ο **Χομπς (Hobbes)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1988 από τον Βέλγο αστρονόμο Ερίκ Ελστ στην κορυφή Λα Σίγια των χιλιανών Άνδεων και πήρε το όνομά του προς τιμή του Τόμας Χομπς.

## Φυσικά χαρακτηριστικά
Η μέση διάμετρος του Χομπς εκτιμάται σε 4,6 χιλιόμετρα. Ο φασματικός τύπος του είναι **V**, ενώ το άλβεδό του είναι 0,351. Ο Χομπς περιστρέφεται γύρω από τον εαυτό του μία φορά κάθε περίπου 9 ώρες, 8 λεπτά και 3 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χομπς
7013 Τρασέ

Ο **Τρασέ (Trachet)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1988 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο στην κορυφή Λα Σίγια των χιλιανών Άνδεων και πήρε το όνομά του προς τιμή του Βέλγου δημοσιογράφου Τιμ Τρασέ.

## Φυσικά χαρακτηριστικά
Η μέση διάμετρος του Τρασέ εκτιμάται σε 5,40 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,348.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τρασε
7016 Κονανντόυλ

Ο **Κονανντόυλ (Conandoyle)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1991 από τον Γιαπωνέζο αστρονόμο Τακέσι Ουράτα, που παρατηρούσε από το Αστεροσκοπείο Νιχονταΐρα και πήρε το όνομά του προς τιμή του Άρθουρ Κόναν Ντόυλ.

## Φυσικά χαρακτηριστικά
Η μέση διάμετρος του Κονανντόυλ εκτιμάται σε 4,8 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,320. Ο Κονανντόυλ περιστρέφεται γύρω από τον εαυτό του μία φορά κάθε περίπου 6 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κονανντουλ
Μπερλέν

Το **Μπερλέν** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Σύγχρονα Εβραϊκά

Τα **Σύγχρονα Εβραϊκά** ή **Εβραϊκά του Ισραήλ** (, *<nowiki/>'ιβγίτ χαντασά*  – "Σύγχρονα Εβραϊκά" ή "Νέα Εβραϊκά"), γνωστότερη ως **Εβραϊκά** ( ιβρίτ) είναι η επίσημη μορφή της εβραϊκής γλώσσας που ομιλείται σήμερα. Ομιλείται από τα αρχαία χρόνια. Η Εβραϊκή γλώσσα είναι μέλος του χαναανικού κλάδου των σημιτικών γλωσσών. Η Εβραϊκή γλώσσα αντικαταστάθηκε από την δυτική διάλεκτο της αραμαϊκής γλώσσας ως καθομιλουμένη γλώσσα των Εβραίων στις αρχές του 3ου αιώνα π.Χ., αν και συνέχισε να χρησιμοποιείται ως λειτουργική και λογοτεχνική γλώσσα. Αναβιώθηκε ως ομιλούμενη γλώσσα στον 19ο και 20ό αιώνα και είναι η επίσημη γλώσσα του Ισραήλ. 

Εάν προστεθεί ο αριθμός των μητρικών ομιλητών της γλώσσας, των ανθρώπων που την γνωρίζουν άπταιστα και αυτών που δεν την γνωρίζουν άπταιστα, τα σύγχρονα εβραϊκά ομιλούνται από περίπου 9 εκατομμύρια άτομα. Οι περισσότεροι ομιλητές είναι πολίτες του Ισραήλ: περίπου πέντε εκατομμύρια ισραηλινοί ομιλούν τα σύγχρονα εβραϊκά ως μητρική γλώσσα, 1.5 εκατομμύριο άτομα είναι μετανάστες στο Ισραήλ, 1.5 εκατομμύριο άτομα είναι Άραβες πολίτες της χώρας που συνήθως ομιλούν τα αραβικά ως μητρική γλώσσα και μισό εκατομμύριο είναι Εβραίοι της διασποράς ή μετανάστες από το Ισραήλ.

Ο επίσημος ρυθμιστής φορέας της γλώσσας είναι η Ακαδημία για την Εβραϊκή γλώσσα.

## Παραπομπές

Κατηγορία:Εβραϊκή γλώσσα
Κατηγορία:Γλώσσες του Ισραήλ
Κατηγορία:Χαναανικές γλώσσες
Κατηγορία:Σημιτικές γλώσσες
Έστερ Εσπόσιτο

Η **Έστερ Εσπόσιτο** (γεννημένη στις 26 Ιανουαρίου 2000 στη Μαδρίτη) είναι Ισπανίδα ηθοποιός, γνωστή κυρίως για τον ρόλο της ως Κάρλα Ροσόν Καλερουέγκα στη δημοφιλή σειρά του Netflix "Elite" (2018-2020).https://esquire.com.gr/girls/15929/den-miloun-oloi-tuxaia-gia-tin-ester-exposito

## Βιογραφία
Από μικρή ηλικία έδειξε ενδιαφέρον για την υποκριτική και, μετά την ολοκλήρωση των σπουδών της στα 16 της χρόνια, ξεκίνησε μαθήματα θεάτρου. Έχει βραβευτεί με το Βραβείο Καλύτερης Ηθοποιού στα Θεατρικά Βραβεία της Μαδρίτης το 2013 και το 2015. Εκτός από την καριέρα της στην υποκριτική, η Εσπόσιτο έχει συνεργαστεί με γνωστούς οίκους μόδας, όπως ο Dolce & Gabbana, πρωταγωνιστώντας σε καμπάνιες τους. Αξιοσημείωτο είναι ότι έχει "χτυπήσει" τατουάζ με την ελληνική λέξη "ελευθερομανία", που σημαίνει έντονη επιθυμία για ελευθερία. https://www.reader.gr/lifestyle/398889_ester-esposito-elliniko-tatoyaz-tis-markisias-toy-elite-erixe-instagram?utm_source=chatgpt.com  

## Φιλμογραφία
### Τηλεοπτικές σειρές

### Σινεμά

### Videoclips

## Διακρίσεις

### Βραβεία

* 2020 / 2021 : Socialiteen Awards - Καλύτερη νέα ηθοποιός της χρονιάς *(Trayectoria)* 
* 2021 : Premios MiM Series : Βραβείο νέου ταλέντου *(Trayectoria)*

### Υποψηφιότητες

* 2021 : Premios Platino : Καλύτερη γυναικεία ερμηνεία σε τηλεοπτική σειρά *(Alguien tiene que morir)* 
* 2022 : Union de Actores y Actrices : Καλύτερη ηθοποιός της τηλεόρασης *(Veneno)*

## Παραπομπές


## Εξωτερικοί σύνδεσμοι

* 

Κατηγορία:Ισπανίδες ηθοποιοί
Κατηγορία:Ισπανοί μοντέλα
Αχμέντ ιμπν Μουχάμαντ ιμπν Χαλίφα

Ο **Αχμέντ ιμπν Μουχάμαντ ιμπν Χαλίφα** (αραβικά: *أحمد بن محمد بن خليفة*) θεωρείται ο ιδρυτής της δυναστείας Χαλίφα του Μπαχρέιν, καθώς ήταν ο πρώτος μονάρχης ή χακίμ (δηλ. *ηγεμόνας*) του Μπαχρέιν. Όλοι οι μονάρχες του Μπαχρέιν είναι απόγονοι του Αχμέντ ιμπν Μουχάμαντ ιμπν Χαλίφα, που είναι ιστορικά γνωστός ως ο «Αχμέντ αλ-Φατέχ» (*Αχμέντ ο Κατακτητής*) λόγω της κατάληψης του Μπαχρέιν από τον ίδιο.

Ο Αχμέντ ιμπν Μουχάμαντ ιμπν Χαλίφα γεννήθηκε στο Κουβέιτ κατά το α΄ μισό του 18ου αιώνα και πέθανε στις 18 Ιουλίου 1795 στο Μπαχρέιν.

Όταν ο Νασρ Αλ-Μαντκούρ, τον οποίο οι Πέρσες είχαν διορίσει ως ηγεμόνα του Μπαχρέιν, πολιόρκησε τη Ζουμπάραχ το 1783, ηττήθηκε και εκδιώχθηκε από έναν στρατό με επικεφαλής τον Αλ Μπιν Αλή, θείο του Αχμέντ ιμπν Μουχάμαντ ιμπν Χαλίφα. Ο τελευταίος συνέχισε τις στρατιωτικές νίκες και κατέκτησε το Μπαχρέιν το ίδιο έτος.

Η δυναστεία έχασε το Κατάρ, κατά τη διάρκεια του 19ου αιώνα, όμως διατήρησε το Μπαχρέιν στο οποίο ηγεμονεύει ως σήμερα.

Ο Αχμέντ ιμπν Μουχάμαντ ιμπν Χαλίφα απέκτησε τέσσερις γιους: Αμντουλλάχ, Σαλμάν, Μωχάμεντ και Γιουσίφ.

## Παραπομπές


Κατηγορία:Βασιλείς του Μπαχρέιν
Κατηγορία:Οίκος των Χαλίφα